Det vil fortsatt komme en del nedbør i form av regnbyger utover onsdag kveld og torsdag, melder Meteorologisk institutt onsdag ettermiddag.
Det ventes sørvestlig vind med mye høy fuktighet og høye temperaturer inn mot kysten, men selve frontsonen og området med kraftigst nedbør er nå i ferd med å trekke nordover.
I Namdalen, Helgeland og i Sør-Salten er det nå i ferd med å trekke inn en litt tørrere og mer bygepreget luftmasse. (©NTB)